ไปเล่นกีฬาแล้วเวลาวิ่ง รู้สึกเหมือนเหยียบเข้ากับอะไรสักอย่างที่อยู่ในเท้าคิดว่าคงเป็นเส้นเอ็นหรืออะไรสักอย่าง อยู่บริเวณข้อนิ้วโป้งเท้า แล้วมันส่งผลให้ปลายนิ้วโป้งเท้ารู้สึกเจ็บมากเหมือนมีเข็มหลายเล่มมาแทงยังไงยังงั้นเลย และเป็นบ่อยมากยังไม่หายสักที
สวัสดีค่ะ อาการนิ้วโป้งเท้าเจ็บดังกล่าวมาอาจเกิดจาก-มีการอักเสบของกล้ามเนื้อและเส้นเอ็นบริเวณนิ้วโป้ง จากอุบัติเหตุ-มีกระดูกหักหรือร้าว มักจะปวดมาก และลงน้ำหนักไม่ได้เลย-หากมีอาการปวด บวม แดง ร้อน อาจเรียกว่าข้ออักเสบ ซึ่งอาจเกิดจาก การติดเชื้อแบคทีเรียหรือไวรัส หรือเป็นข้ออักเสบจากโรคทางภูมิคุ้มกันเช่นโรครูมาตอยด์ หรืออักเสบจากการตกตะกอนของโรคยูริคที่เรียกว่าโรคเก๊าท์แนะนำให้พักการใช้งานนิ้วเท้าด้านที่บาดเจ็บ พยายามอย่าลงน้ำหนักลงบนขาด้านนั้น และให้ใช้น้ำแข็งประคบได้หากมีอาการบวมเกิดขึ้น ใช้ผ้าพัน และให้นอนราบและยกเท้าให้อยู่สูงเหนือระดับอกได้หากยังมีอาการบวมหรือเจ็บ รับประทานยาแก้ปวด ยาแก้อักเสบที่ไม่ใช่สเตียรอยด์ได้หากยังมีอาการปวดเรื้อรัง ข้อปวด บวม แดง ร้อน มีไข้ หรือพักการใช้งานแล้วยังไม่ดีขึ้น ควรปรึกษาศัลยแพทย์โรคกระดูกและข้อเพื่อให้ได้การวินิจฉัยที่แน่นอน